इन बीमारियों में कारगर है योग, AIIMS ने लगाई मुहर
Home Life Style इन बीमारियों में कारगर है योग, AIIMS ने लगाई मुहर
नई दिल्लीः योग को लेकर हमारे मन में यह शंका रहती है कि पता नहीं इससे कोई फायदा होगा या नहीं तो अब आपकी शंका का समाधान हो चुका है. इस बात के क्लिनिकल प्रमाण मिल गए हैं कि कई तरह के योगासन और क्रियाएं बीमारियों का निदान कर सकती हैं. अंतरराष्ट्रीय योग दिवस से एक दिन पहले 20 जून को दिल्ली के एम्स में आयोजित एक कार्यक्रम में एम्स के डायरेक्टर डॉ. रणदीप गुलेरिया ने बताया कि योग को लंबे वक्त तक क्लिनिक में परख कर उनके फायदे को जाना गया है. उन्होंने कहा कि कई बीमारियों पर रिसर्च की गई, जिसमें योग का असर साफ दिखता है.
किन-किन बीमारियों में योग कारगर है आइए जानते…
अगर अस्थमा के पेशंट्स 10 दिनों तक सुझाए गए सही योगासन कर लें तो उन्हें बार-बार सांस फूलने की दिक्कत में आराम मिल सकता है. सीओपीडी की समस्या से ग्रसित लोगों को भी अगर योगासन करवाया जाए, तो एक ही हफ्ते में इनहेलर की जरूरत कम पड़ती है और बाहर से लगाई जाने वाली ऑक्सीजन में भी कमी आती है. इससे मरीज रोजमर्रा की परेशानियों से भी बचा रहता है.
ये सिंड्रोम कई बीमारियों से मिलकर बना होता है. इनमें मोटापा, कॉलेस्ट्रॉल और बीपी जैसे लक्षण प्रमुख रूप से देखे जाते हैं. इस सिंड्रोम से पीड़ित लोगों को डायबिटीज होने के चांस बाकी लोगों से 5 गुना ज्यादा और हार्ट डिजीज होने के चांस तकरीबन 2 गुना ज्यादा रहता है. रिसर्च से पता चला कि इस सिंड्रोम की जड़ में स्ट्रेस का बहुत बड़ा हाथ है. इसके लिए 86 लोगों पर तकरीबन 10-10 दिनों तक कई तरह के योगासन करवाने से पता चला कि स्ट्रेस पैदा करने वाले हॉर्मोंस का लेवल घटा और स्ट्रेस कम करने वाले हॉर्मोंस का लेवल तेजी से बढ़ा. डिप्रेशन में भी योग काफी कारगर साबित हुआ है.
महिलाओं में बच्चे पैदा करने की क्षमता को भी योग के जरिए बढ़ाया जा सकता है. योग के कुछ आसन और पॉश्चर हैं, जिन्हें करने से महिलाओं के पेड़ू के एरिया में ब्लड सर्कुलेशन बढ़ जाता है और वहां की एनर्जी बढ़ जाती है.
योग से डायबिटीज टाइप-2 में काफी राहत मिलती है. कई केसेज में मरीज को दवाइयों से भी मुक्ति मिल गई. डायबिटीज में हालांकि, टाइप-1 मरीजों पर योग का कोई खास प्रभाव देखने को नहीं मिला, लेकिन जिन्हें अलग से इंसुलिन की जरूरत नहीं पड़ती उनके लिए योग के जरिए अपनी बीमारी को मैनेज करने में काफी राहत मिली.
रिसर्च में इस बात की पुष्टि हुई कि अनुलोम-विलोम और कपालभाति जैसी क्रियाओं से मोटापे में कमी आती है. इन्हें भी कई लोगों पर परख कर देखा गया.
मिर्गी आना या लकवा मार जाना इस तरह की परेशानी में शामिल हैं. रिसर्च में यह पाया गया कि अगर मिर्गी के पेशंट्स को कुछ खास तरह के प्राणायम करवाए जाएं तो उन्हें इससे काफी फायदा मिलता है. 6 महीने तक मेडिटेशन करने के बाद जब मिर्गी के पेशंट्स को जांचा गया तो फायदा पहुंचने वाली दिमागी अल्फा वेव्स में काफी बढ़त देखी गई. स्ट्रोक की वजह से लकवा मार जाने की समस्या में एक खास प्रोटोकॉल के जरिए योग के कई आसनों को आजमाया गया. इससे यह साबित हुआ कि इस आसनों की वजह से न सिर्फ उनके बैलेंस में इजाफा हुआ बल्कि उनकी स्पीच और शरीर पर कंट्रोल भी बढ़ा.
पेट की एक खास बीमारी इमिटेबल बाउल सिंड्रोम है. इसमें पेशंट को बेवजह किसी खास मौके पर पेट में तेज दर्द होता है और बार-बार टॉयलेट जानी पड़ती है. एम्स की रिसर्च से पता चला कि इसका कारण पेट से जुड़ा न होकर दिमाग से जुड़ा है. इसके निवारण के लिए पेट पर जोर डालने वाले कुछ खास आसनों के साथ अनुलोम-विलोम में थोड़ा-सा बदलाव करके एक प्रोटोकॉल तैयार किया. उन्होंने पाया कि दाहिने नथुने से सांस लेने पर मेटाबॉलिज्म में तेजी आती है और परेशानी में राहत मिलती है.
इन पर चल रही है रिसर्च
कैंसर और हार्ट डिजीज पर हो रही रिसर्च को लेकर एम्स फैकल्टी काफी उत्साहित दिखी. एम्स के डायरेक्टर डॉ. रणदीप गुलेरिया ने बताया कि योग पर अलग-अलग डिपार्टमेंट में 20 ऐसी रिसर्च चल रही हैं, जिनके परिणाम लोगों के लिए काफी फायदेमंद साबित होंगे. उन्होंने कहा कि योग को सिर्फ एक्सरसाइज तक ही सीमित नहीं समझ लेना चाहिए बल्कि इसमें खानपान और रहन-सहन के तरीके को भी शामिल किया गया है. कोई ये न समझे कि योग करने से दवाइयों का रोल खत्म हो जाता है. योग दवाइयों को रिप्लेस नहीं कर सकता लेकिन रिकवरी को तेज और प्रभावी जरूर बना सकता है. कार्यक्रम में इस बात पर भी जोर दिया गया कि योग को सही तरह से करना जरूरी है वरना किसी बीमारी में फायदे की जगह नुकसान भी हो सकता है.
aiims also acknowledges health benefits of yoga
Tags: Yoga benefits AIIMS report, health benefits of yoga, Yoga Benefits, Yoga health benefits, AIIMS report on Yoga benefits lifestyle tips in Hindi, Yoga facts, Yoga health tips in hindi
AIIMS report on Yoga benefits lifestyle tips in Hindi
Yoga benefits AIIMS report
Previous articleयोगी आदित्यनाथ पर महिला की न्यूड फोटो शेयर करने का केस दर्ज
Next articleरामनाथ कोविंद का समर्थन करेगी नीतीश कुमार की पार्टी